open-index/open-wikipedia-markdown huggingface dataset:
Rugilė Miklyčiūtė

**Rugilė Miklyčiūtė** (født 2005) er en litauisk friidrettsutøver som hovedsakelig konkurrerer i stavsprang. Hun innehar pr juli 2025 den litauiske rekorden i stavsprang med 4,35 meter, og hun har 10 nasjonale titler i stavsprang innendørs og utendørs fra 2020 til 2025.

## Idrettskarriere
Miklyčiūtė ble nummer to i stavsprang under det litauiske mesterskapet i friidrett i 2019, og i 2020 vant hun de litauiske mesterskapene for U16, U18 og senior innendørs og U18, U20 og senior utendørs. I 2021 vant hun stavsprang under de litauiske mesterskapene for U18, U20 og senior innendørs, og det litauiske U20-mesterskapet utendørs. Hun vant også stavsprang under baltisk U18-mesterskap i friidrett 2021. Hun vant på nytt det litauiske U18-, U20- og senior-mesterskapet innendørs i 2022, og U18, U20 og senior utendørs. Hun deltok i U18-EM i friidrett 2022, men nådde ikke finalen der. Under det baltiske U18-lagmesterskapet i friidrett vant hun stavsprang, og under det baltiske lagmesterskapet for senior ble hun nummer tre.

Under det litauiske U20-mesterskapet innendørs i 2023 vant hun stavsprang og fikk bronse på 60 meter. Hun vant stavsprang under det litauiske mesterskapet i friidrett innendørs dette året. Utendørs vant hun stavsprang under det litauiske U20-mesterskapet, det litauiske mesterskapet i friidrett og det baltiske lagmesterskapet i friidrett. Under U20-EM i friidrett 2023 kom hun på delt andreplass i stavsprang, delt med Great Nnachi, bak Sara Winberg.

Hun vant stavsprang under det litauiske U20-mesterskapet innendørs i 2024, og hun ble nummer tre på 60 meter. Hun ble på nytt nasjonal mester i stavsprang innendørs dette året, og hun vant stavsprang under det baltiske U20-lagmesterskapet innendørs. Hun ble litauisk mester i stavsprang utendørs, både i U20-klassen og seniorklassen. Hun deltok i U20-VM i friidrett 2024, men nådde ikke finalen der.

Under det litauiske mesterskapet innendørs 2025 vant hun stavsprang for sjette år på rad. Hun ble litauisk U23-mester utendørs, og fikk sølv i stavsprang under U23-EM i friidrett 2025 i Bergen, bak Viktorie Ondrová.

## Referanser


## Eksterne lenker
*
Aasmund Frisak

**Aasmund Frisak** (1852–1935) var en norsk marineoffiser og politiker for Høyre.

Han ble født i Grimstad som sønn av distriktslege Hans Frisak og Sophie Augusta Berntsen. Han var fetter av Henrik Leganger Frisak og Kristiane Frisak.

Han ble uteksaminert fra Sjøkrigsskolen i 1872. Etter å ha ledet sjømannsskolen i Fredrikshald fra 1878 til 1887 vendte han tilbake til Horten som lærer ved Sjøkrigsskolen fra 1891 til 1897. I 1897 ble han ansatt ved Karljohansvern verft. Han hadde graden kaptein fra 1894 og kommandør fra 1899. Han var også en lokal bankdirektør. 

Fra 1901 til 1904 var han ordfører i Horten kommune, og han ble valgt inn på Stortinget i 1903 som representant for Jarlsberg og Larviks Amt. I perioden 1911 til 1922 arbeidet han i Trondheim, og bodde deretter i Oslo.

Frisak ble utnevnt til ridder av 1. klasse av St. Olavs Orden den 21. januar 1904.

Etter sin død ble han gravlagt på Vestre gravlund i 1935.

## Referanser
14. Waffen-Grenadier-Division der SS (galizische Nr. 1)

**14. Waffen-Grenadier-Division der SS (galizische Nr. 1),** fritt oversatt 14. Waffen SS grendaderdivisjon, første galisiske, var en enhet i Waffen SS. Avdelingen ble etablert i 1943 og besto i utgangspunktet hovedsakelig av frivillige fra Galicja.

## Referanser
Guardians of the Galaxy (TV-serie)

***Marvel's Guardians of the Galaxy*** (kjent som ***Marvel's Guardians of the Galaxy: Mission Breakout*** i den siste sesongen) er en amerikansk animert TV-serie basert på superheltlaget med samme navn fra Marvel Comics . Den er produsert av Marvel Animation . Serien hadde premiere 5. september 2015 på Disney XD .

*Marvels Guardians of the Galaxy* har de samme hovedpersonene som filmen med samme navn, selv om den ikke er en del av Marvel Cinematic Universe .  Seth Green var den eneste skuespilleren fra filmen som kom tilbake, og gjentok stemmerollen sin som Howard the Duck.

Den tredje og siste sesongen hadde premiere i mars 2018, og ble avsluttet 9. juni 2019.

## Tomt

### Sesong 1
Guardians of the Galaxy- teamet består av Star-Lord, Gamora, Drax the Destroyer, Rocket Raccoon og Groot . I løpet av sesong én får Guardians tak i en gjenstand kalt Spartaxian CryptoCube som er knyttet til Spartax-arten. Kuben inneholder et kart som fører til Cosmic Seed, et kraftig våpen som er i stand til å skape et nytt univers. Guardians må finne og ødelegge Cosmic Seed før det kan bli et våpen for ondskap.

### Sesong 2
Sesong to starter med at Guardians slår seg sammen med Avengers for å bekjempe High Evolutionary.

Etter Thanos ' nederlag får Guardians tak i en sarkofag som ble funnet på Thanos' asteroidebase og stjålet av Yondu . Denne sarkofagen klekkes senere ut til Adam Warlock, som Guardians overtaler til å følge sin egen skjebne.

Star-Lords far J'son, kongen av Spartax og lederen av Universal Believers, rømmer fra fengselet og bruker Nova Corps -hjelmer for å kontrollere Adam og forvandle ham til Magus . Vokterne får J'son ut av Magus og gjenoppretter ham til normalen.

### Sesong 3: Oppdragsutbrudd
I den tredje sesongen rømmer Guardians etter å ha blitt lurt av Collector . Phyla-Vell samarbeider med Guardians for å redde Kree- hjemplaneten Hala og beseire Collector, som rømmer etter å ha satt skipet sitt til selvdestruksjon.

Etter å ha reist gjennom Black Vortex, oppdager Guardians at asgardianernes gamle fiender, Darkhawks, har erstattet Nova Prime og medlemmer av Galactic Council. Darkhawks er laget av Serpent, som planlegger å gjenerobre Asgard . Ved hjelp av Dragonfang-sverdet beseirer Guardians Serpent og redder galaksen.

Sesong tre inkluderte Marvel-figurene Spider-Man, Max Modell, Venom og Carnage i en crossover med TV-serien *[[Spider-Man (2017 TV series)|Spider-Man]]*, og hadde Stan Lee i en gjesterolle.

## Norsk versjon

* Studio: Iyuno
* Instruktør: Otto Hovd
* Oversetter: Kristoffer Olsen

## Referanser


## Eksterne lenker

*
Blåisvannet

:*Det er også en innsjø med dette navnet i [[Narvik|Narvik kommune]]*
 

**Blåisvannet** (samisk *Jiehkkejávri*, ofte kalt **Blåvatnet** lokalt) en innsjø i Lyngen kommune i Troms. Den ligger ved foten av Lenangsbreen på Lyngenhalvøya og er 185,6 meter over havet. Den ligger mellom Steinfjellet, Veidalstindan, Lenangstindan og Nordre Jægervasstinden. 

Den klare blåfargen på innsjøen kommer av at smeltevannet fra Lenangsbreen inneholder mye siltpartikler. 

Innsjøen er en av Lyngsalpenes mest populære tur- og turistmål på sommer og høst. Den er mye fotografert på grunn av den klare blåfargen og bratte fjellene som omgir det. 

Vannet ligger fire kilometer fra parkeringsplassen ved Lyngsalpan landskapsvernområde. 

## Referanser
 

## Eksterne lenker
* visit-lyngenfjord.com offisiell turistinformasjon 
* ut.no Fottur til Aspevatnet og Blåvatnet
NM i motbakkeløp 2025

**NM i motbakkeløp 2025** ble arrangert 19. juli som en del av Mefjellet Opp i Norddal. 
Arrangør var Valldal IL.

## Menn senior

## Kvinner senior

## Se også
* NM i friidrett 2025

## Kilder
* Mefjellet opp - NM motbakkeløp 2025
Baltisk lagmesterskap i friidrett 2022

**[[Baltisk lagmesterskap i friidrett]] 2022** var et internasjonalt mesterskap i friidrett for utøvere fra Baltikum. Mesterskapet ble arrangert i Valmiera i Latvia 29. og 30. juli 2022.

Hvert land kunne stille med to deltakere per øvelse.

## Medaljetabell

## Resultater
### Menn

### Kvinner

## Referanser


## Kilder
* Resultater dag 1
* Resultater dag 2
Mathias Jørgensen (fotballspiller, født 2000)

**Mathias Jørgensen** (født 2000) er en dansk fotballspiller som spiller for  . Jørgensen har tidligere spilt for .

## Referanser


## Eksterne lenker
*
Helena Palailogina

**Helena Palaiologina** (gresk: Ἑλένη Παλαιολογίνα; 1308–1458) var en østromersk dronning, gift med kong Johan II av Kypros. 

## Liv og virke

### Bakgrunn
Helena Palaiologina var eneste barn av den bysantinske prinsen Theodoros II Palaiologos og hans hustru Kleofa Malatesta(død 1447). Hun var barnebarn av keiser Manuel II Palaiologos og Helena Dragas.
### Ekteskap, dronning
Helena Palaiologina giftet seg med Johan II i katedralen *St. Sofia* i Nikosia på sin fjortende bursdag den 3. februar 1442, og ble ved ekteskapet dronning av Kypros, titulærdronning av Jerusalem og Armenia og titulærprinsesse av Antiokia. Hun var ankommet Kypros dagen før. 

Etter bryllupet beordret hun at ektemannens elskerinne *Marietta av Patras* skulle få nesen avskåret.

Under ekteskapet hadde hun to døtre, hvorav den ene overlevde. Johan II hadde også en uekte sønn med Marietta av Patras, erkebiskop Jakob av Nikosia, som ble Helenas rival om politisk innflytelse. Helena beskrives som «sterkere i karakter enn sin mann», kong Johan, og hun overtok mesteparten av regjeringen fra ham.  

Hun brakte med seg et stort gresk hoff og ønsket innvandring av grekere fra Bysants velkommen. Hun gav de innvandrede grekere viktige stillinger, spesielt etter Bysants' fall for de osmanske tyrkerne i 1453, og hennes tid som dronning styrket båndene mellom Kypros og Bysants. 

Hun favoriserte de gresk-ortodokse, og var populær blant gresk-kypriotene, mens de frankiske katolikkene så på henne som en farlig fiende. Hun hadde imidlertid blitt altfor mektig til at de kunne angripe henne. Pave Pius II fordømte henne også for å støtte den ortodokse kirken, og hennes gave på 15.000 dukater per år til klosteret *Sankt Georg av Mangana* fikk også mye kritikk, da det ble ansett som *«ekstravagant generøsitet i fattige tider»*.  Gresk-kypriotene derimot, hadde alltid æret Helena som en stor heltinne på grunn av hennes dristige og avgjørende karakter i å ivareta deres interesser.

Helena Palaiologina forgiftet svigersønnen Johan av Portugal etter at han støttet det katolske parti, og arrangerte et nytt ekteskap for sin datter tronfølgersken, med Ludvig av Savoy. Johans uekte sønn Jakob av Nikosia gjorde til slutt opprør og tvang Helena og Johan til å søke tilflukt i slottet i Nikosia, hvor Helena døde.

## Referanser
Marianne Rustad Carlsen

**Marianne Rustad Carlsen** (1959–2025) var en norsk journalist som var ansatt i NRK Fjernsynet gjennom store deler av sitt yrkesliv.  

Rustad Carlsen begynte i Østlandssendingen i NRK i 1990. Deretter var hun reporter i Dagsrevyen og journalist i NRKs nyhetsavdeling. Hun var også vaktsjef for programmer som Redaksjon EN, Standpunkt, Urix og Debatten, og arbeidet i de senere år i NRKs kulturredaksjon. Hun var journalist i Aftenposten fra 1985 til 1990.

## Referanser
Rogalands Sterkeste Mann

**Rogalands Sterkeste Mann** er en strongman-konkurranse for de som bor i Rogaland, og arrangeres i utgangspunktet årlig.

Rogalands Sterkeste Mann ble først arrangert i 2014 av Mattis Bjorheim, eier av Gymmen Treningssenter på Nærbø. Konkurransen har blitt arrangert årlig siden den gang. Samtlige stevner har blitt avholdt på Nærbø og Bryne, med unntak av 2019, da konkurransen ble avholdt i Haugesund, av Jan Tore Sørensen.

## Resultater

## Vanlige øvelser

* Yoke race
* Farmers walk
* Truckpull
* Apollons axle
* Stokkpress
* Vikingpress
* Circus Dumbbell
* Dekkvelt
* Loading Race
* Sekkekast
* Knebøy
* Atlassteiner
* Markløft
* Medley (kombinasjon av to eller flere øvelser)
Hans O. Bjøntegård

**Hans O. Bjøntegård** (1932–2019) var en norsk sivilingeniør og industrileder. Han hadde lederroller i flere norske industrikonsern, og var styreleder i Statkraft SF i perioden 1992–2000. Han var forkjemper for offentlig eierskap til kraftressursene og  spilte en sentral rolle i omstillingen av norsk energi- og petrokjemisektor i etterkrigstiden.

## Utdanning og bakgrunn
Bjøntegård vokste opp på Kirkenær i Solør og tilhørte slekten fra gården Bjøntegård i Rendalen. Han tok eksamen ved Oslo katedralskole og utdannet seg senere til sivilingeniør ved Norges tekniske høgskole (NTH), samt videre studier ved University of Wisconsin. Han startet karrieren i Esso Engineering i USA (1961–1967), før han startet i Norsk Hydro.

## Yrkeskarriere
I Hydro hadde han lederstillinger innen teknikk, petrokjemi og olje, og ble senere konserndirektør. Han var involvert i utbyggingen av Rafnes og selskapets første operatørprosjekt på Osebergfeltet. I 1987 ble han konsernsjef i Dyno Industrier.

I 1992 ble Bjøntegård utnevnt til styreleder i det nyopprettede Statkraft SF, etter utskillelsen fra Statskraftverkene. Under hans ledelse tok selskapet sine første steg internasjonalt.

Gjennom Energiveteranene var han forkjemper for offentlig eierskap til vannkraftressursene og advarte mot privatisering.

## Familie og ettermæle
Hans O. Bjøntegård var gift og hadde to barn. Erik Bjøntegård er også forfatter, og har skrevet om innovasjon, patentering og teknologihistorie.

Bjøntegård døde 17. desember 2019, 87 år gammel.

## Referanser


## Eksterne lenker
* Teknisk Ukeblad: Kraften må eies av det offentlige (2002)
* Nekrolog i Aftenposten 2020
Einar Rosenqvist

**Einar Terkel Christian Tamberskjelver Rosenqvist** (1817–1885) var en norsk militær og politikar fra Kristiansand. Han var stortingsrepresentant i 1851 og 1872-73.

Rosenqvist var sønn av lærer og prest Johannes Emilius Rosenqvist og Eleonore Frederikke Claesen. I yngre år bodde han to år hos morsslekta i Danzig. Han gikk så sjøkadettinstituttet i Fredriksvern og var sekondløytnant i marinen fra 1836. 1837–38 seilte han i sivil skipsfart. I 1842 tok han høgskoleeksamen, og han ble utnevnt til premierløytnant i 1849. Gjennom årene 1852 og -53 reiste han langs norskekysten og undersøkte losvesenet, på oppdrag fra Marinedepartementet. Fra 1857 til 1871 var han overlos for det søndenfjeldske og styrer av sjømannsskolen i Kristiansand. Etter flere opprykk var han kommandør fra 1870, sjef for sjøkadettkorpset på Karljohansvern 1871-76 og for det sjømilitære korps til 1883.

Rosenqvist møtte som representant til Stortinget 1851, og var medlem av Loskommisjonen 1860. Til Stortingsperioden 1871–1873 var han 1. varamann, og møtte i 1872 og 1873 for Niels Vogt.

Han var i en årrekke bystyremedlem i Kristiansand, senere også i Horten. I Horten var han ordfører eller varaordfører i årene 1874–1881. Rosenqvist ble utnevnt til ridder av 1. klasse av St. Olavs Orden. 

## Referanser
Rodrigo Romero

**Rodrigo Romero** (født 1982) er en paraguayansk fotballspiller.

Han representerte Paraguay under Sommer-OL 2004, der han tok sølv med det paraguayanske U23-landslaget.

## Referanser


## Eksterne lenker
*
Oluf Andersen Tonsberg

**Oluf Andersen Tonsberg** (1636–1669) var sekretær i Danske Kancelli og viselagmann i Skien. 

Han var eldste sønn av godseier Anders Madsen og Karen Olufsdatter Stranger. Sammen med broren Mathias ble han immatrikulert ved Universitetet i København, hvoretter brødrene la ut på en lengre dannelsesreise via universitetet i Leyden, deretter til Tyskland, Italia og Frankrike før reisen ble avsluttet i England i 1665. Brødrene ble heretter ansatt i Danske Kancelli hvor Oluf virket til han i juli 1667 ble bestallet av kongens sekretær i kanselliet til viselagmann i Skien, med ekspektanse om å bli lagmann etter Claus Andersen. Han rakk aldri å bli lagmann, men døde under legelig tilsyn i februar 1669 i Christiania. Likprekenen, forfattet av sogneprest til Vang Lauritz Pedersen Sverdrup (1623–1695), ble trykt i Christiania i 1771. 

## Referanser
Malcolm-Jamal Warner

**Malcolm-Jamal Warner** (1970–2025) var en amerikansk skuespiller best kjent for sin rolle i TV-serien *[[Cosby med familie]]* (1984–1992), der han spilte tenåringssønnen Theo i familien Cosby.

## Referanser


## Eksterne lenker
*
16. etappe av Tour de France 2025

**16. etappe av [[Tour de France 2025]]** startet i Montpellier og avsluttet på Mont Ventoux 22. juli 2025.

Valentin Paret-Peintre vant etappen.
## Etapperesultater

## Sammenlagt etter etappen

## Referanser


## Eksterne lenker
*
Baltisk lagmesterskap i friidrett 2023

**[[Baltisk lagmesterskap i friidrett]] 2023** var et internasjonalt mesterskap i friidrett for utøvere fra Baltikum. Mesterskapet ble arrangert i Valmiera i Latvia 4. og 5. august 2023.

Hvert land kunne stille med to deltakere per øvelse.

## Medaljetabell

## Resultater
### Menn

### Kvinner

## Miks

## Referanser


## Kilder
* Resultater dag 1
* Resultater dag 2
Kristin Jess-Bakken

**Kristin Jess-Bakken** (født 1986) er en norsk politiker for Venstre. Hun har bakgrunn som ergoterapeut og som fagsjef i Norsk Ergoterapeutforbund.

Jess-Bakken var førstekandidat for Venstre til Stortingsvalget 2025 for Oppland valgdistrikt. og samtidig andrekandidat i Hedmark.

I mars 2026 ble hun valgt som Innlandet Venstres første kvinnelige fylkesleder. 

## Biografi
### Bakgrunn og yrkesliv
Jess-Bakken er utdannet ergoterapeut med utdanning fra OsloMet og Høgskolen i Oslo og Akershus. Hun har jobbet som ergoterapeut i Østre Toten kommune og er nå fagsjef i Norsk Ergoterapeutforbundet.
### Politisk virke

I 2017 meldte Kristin Jess-Bakken seg inn i Venstre. 

Hun ble valgt inn som fast kommunestyrerepresentant i Østre Toten kommune i perioden 2019-2023. Der var hun også leder for utvalg for barn, oppvekst og opplæring.

## Referanser


## Eksterne lenker
*  Kristin Jess-Bakken hos Venstre
*  Kristin Jess-Bakken på Paqle
*
Venus Abraham Teffera

**Venus Abraham Teffera** (født 2008) er en norsk friidrettsutøver fra Oslo, som hovedsakelig konkurrerer på langdistanseløp og gateløp. Hun vant 3000 meter under Sommer-EYOF 2025 (European Youth Olympic Festival).

## Idrettskarriere
Teffera ble nummer 11 på 1500 meter under NM i friidrett innendørs 2023. Utendørs ble hun nummer seks på 3000 meter under U20-NM og nummer tre på samme distanse under U16-NM. Under NM i friidrett innendørs 2024 ble hun nummer ni på 3000 meter og nummer 12 på 1500 meter, og under U17-NM innendørs ble hun nummer tre på 1500 meter. Hun deltok i U18-EM i friidrett 2024, og ble der nummer seks på 3000 meter. Hun ble nummer fem på 1500 meter og 3000 meter under U20-NM i friidrett 2024, og hun deltok i U17-NM i friidrett 2024 der hun ble nummer to på 3000 meter, bak Tuva Alme. 

Hun deltok i Sommer-EYOF 2025, og vant der 3000 meter. 

## Referanser


## Eksterne lenker
* 
*  Profil hos Minfriidrettsstatistikk.no
*  Profil hos Sommer-EYOF 2025
Sommer-EYOF 2025

**Sommer-EYOF 2025** (European Youth Olympic Festival) blir arrangert i Skopje i Nord-Makedonia fra 20. til 26. juli 2025.

## Øvelser
Følgende sportsgrener vil arrangeres under Sommer-EYOF 2025:

## Medaljetabell
*Kommer *

## Referanser
Bergsligata

**Bergsligata** finnes flere steder:

* Bergsligata (Rørvik)
* Bergsligata (Trondheim)

## Se også
* Bergsliens gate
Bergsligata (Trondheim)

**Bergsligata** er en gate ved Ila i Trondheim som går sørover fra nedre del av Byåsveien parallelt med Gråkallbanen før den vender mot øst og ender mot Osloveien. Gaten fungerer som adkomstvei til bebyggelsen i gaten, som er preget av flere leiegårder mot øst. Gråkallbanen har holdeplass med samme navn ved Bergsligata, men denne har kun tilkomst fra Byåsveien.

Gaten fikk sitt navn i 1885 og ble oppkalt etter eiendommen Bergslien, som ligger ved Steinberget nummer 8. Den var opprinnelig prosjektert fra Hanskemakerbakken over eiendommen Bergslien, men denne parsellen ble aldri anlagt. I perioden 1910–1912 ble det bygget flere leiegårder oppført i jugendstil ved Bergsligata, samtlige tegnet av arkitekt Thorkild Gulliksen Borg.

I desember 1979 ble Bergsligata rammet av tre branner på tre ulike bygårder fordelt over 19 dager. Den første brannen brøt ut i nummer 3 den 12. desember, etterfulgt av brann ved nummer 5 dagen etter. Den siste brannen var ved nummer 11 den 31. desember.

## Bygninger langs Bergsligata
***3-5-7-9-11**: Leiegårder i jugendstil oppført i perioden 1910–1912 etter tegninger av arkitekt Thorkild Gulliksen Borg med verneklasse C.
***13**: Leiegård i jugendstil oppført i 1912 etter tegninger av arkitekt Thorkild Gulliksen Borg. I 1972 ble Norges første bokollektiv stiftet i denne bygården. Den er i dag et borettslag som er organisert som bofellesskap.

## Bildegalleri

Fil:Byåsveien (1966) (3899040371).jpg|Nedre del av Byåsveien med Bergsligata til høyre for trikkeskinnene (1966)
Fil:Bergsligata 3 brenner (1979) (4171695178).jpg|Bygården Bergsligata 3 etter brann i desember 1979
Fil:Bergsligata 11 brenner (1979) (4171691150).jpg|Bygården Bergsligata 11 etter brann i desember 1979


## Referanser


## Litteratur
*
*
Elvebakken (Trondheim)

**Elvebakken** er en kort gate i Ila i Trondheim går øst/vest mellom Bergsligata og Osloveien. Gaten har ingen matrikulerte adresser og består av flere leiegårder i jugendstil med adresse fra tilstøtende gater.

Gaten fikk sitt navn i 1885 og er oppkalt etter sin beliggenhet ned mot Nidelva.

## Litteratur
*
*
Friidrett under Sommer-EYOF 2025

**[[Friidrett]]** under Sommer-EYOF 2025 arrangeres på Toše Proeski Arena i Skopje i Nord-Makedonia, fra 21. til 26. juli 2025.

## Medal table
*Kommer*

## Medaljevinnere
### Gutter
} --> || 
|  || 
|  || 
|-
|400 m
|  || 46,60
|  || 47,20
|  || 47,42
|-
|800 m
|  || 
|  || 
|  || 
|-
|1500 m
|  || 3:48,39
|  || 3:49,53
|  || 3:49,84 
|-
|3000 m
|  || 
|  || 
|  || 
|-
| bgcolor="#dddddd" colspan="7" |
|-
|110 m hekk
|  || 13,24
|  || 13,24
|  || 13,46
|-
|400 m hekk
|  || 
|  || 
|  || 
|-
|2000 m hinder
|  || 
|  || 
|  || 
|-
| bgcolor="#dddddd" colspan="7" |
|-
|Medleystafett
|  || 
|  || 
|  || 
|-
| bgcolor="#dddddd" colspan="7" |
|-
|5000 m kappgang
|  || 20:22,43
|  || 20:35,25
|  || 20:55,71
|-
| bgcolor="#dddddd" colspan="7" |
|-
|Høydehopp
|  || 2,15 m
|  || 2,15 m
|  || 2,11 m
|-
|Stavsprang
|  || 
|  || 
|  || 
|-
|Lengdehopp
|  || 
|  || 
|  || 
|-
|Tresteg
|  || 
|  || 
|  || 
|-
|Kulestøt
|  || 19,34 m
|  || 19,33 m
|  || 19,25 m
|-
|Diskos
|  || 
|  || 
|  || 
|-
|Sleggekast
|  || 
|  || 
|  || 
|-
|Spydkast
|  || 74,54 m
|  || 68,97 m
|  || 67,53 m
|-
| bgcolor="#dddddd" colspan="7" |
|-
|Tikamp
|  || 
|  || 
|  || 
|}

### Jenter
} --> || 
|  || 
|  || 
|-
|400 m
|  ||  52,21 
|  ||  53,71 
|  ||  54,02 
|-
|800 m
|  || 
|  || 
|  || 
|-
|1500 m
|  || 
|  || 
|  || 
|-
|3000 m
|  || 9:31,10
|  || 9:31,45
|  || 9:32,78
|-
| bgcolor="#dddddd" colspan="7" |
|-
|100 m hekk
|  || 
|  || 
|  || 
|-
|400 m hekk
|  || 
|  || 
|  || 
|-
|2000 m hinder
|  || 
|  || 
|  || 
|-
| bgcolor="#dddddd" colspan="7" |
|-
|Medleystafett
|  || 
|  || 
|  || 
|-
| bgcolor="#dddddd" colspan="7" |
|-
|5000 m kappgang
|  || 
|  || 
|  || 
|-
| bgcolor="#dddddd" colspan="7" |
|-
|Høydehopp
|  || 
|  || 
|  || 
|-
|Stavsprang
|  || 4,52 m 
|  || 4,05 m
|  || 3,95 m
|-
|Lengdehopp
|  || 6,13 m
|  || 6,12 m
|  || 6,09 m
|-
|Tresteg
|  || 
|  || 
|  || 
|-
|Kulestøt
|  || 
|  || 
|  || 
|-
|Diskos
|  || 50,77 m
|  || 47,63 m
|  || 47,41 m
|-
|Sleggekast
|  || 
|  || 
|  || 
|-
|Spydkast
|  || 
|  || 
|  || 
|-
| bgcolor="#dddddd" colspan="7" |
|-
|Sjukamp
|  || 
|  || 
|  || 
|}

## Referanser


## Eksterne lenker
* Tidsplan og resultater
Oscar Hedvall

**Oscar Thore Hedvall** (født 1998) er en dansk fotballspiller som spiller for .

## Referanser


## Eksterne lenker
*
Ategnatos

***Ategnatos*** er det åttende studioalbumet til det sveitsiske folk metal bandet Eluveitie. Albumet ble utgitt 5. april 2019 gjennom plateselskapet Nuclear Blast. Albumet er deres lengste album.
## Sporliste
Alle tekstene er skrevet av Chrigel Glanzmann bortsett fra spor 8 som er skrevet av Chrigel Glanzmann og Jonas Wolf.

## Besetning
### Eluveitie
* Chrigel Glanzmann – vokal, mandolin, fløyter
* Fabienne Erni – vokal, keltisk harpe
* Matteo Sisti – sekkepipe, uilleann pipes, fløyter, bodhrán
* Michalina Malisz – dreielire
* Nicole Ansperger – fiolin
* Kay Brem – bassgitar
* Jonas Wolf – gitar, resonatorgitar
* Rafael Salzmann – gitar
* Alain Ackermann – trommer

### Gjester
* Coen Strouken – bratsj
* Rebecca Thies – fiolin
* Sandrine Kindler-Chanson – fiolin
* Anne Jeger – cello
* Alexander Morton – fortelling (spor 1, 3, and 14)
* Randy Blythe – tilleggs vokal/fortelling (spor 11)
* Meri Tadić – fortelling (spor 12)

## Referanser


## Eksterne lenker
*
Richard Killengren

**Richard Killengren** (1863–1941) var en norsk næringslivsleder og politiker fra Tromsø. Han var gift med Johanna Kjerschow. De fikk fem egne barn hvorav fire vokste opp, i tillegg ett fosterbarn.

Killengren hadde handelsutdanning, blant annet fra Hamburg, og overtok handelsvirksomheten J. A. Killengreen & Søn i Tromsø etter noen turbulente år midt på 1880-tallet. Virksomheten var mangesidig og omfattet både detaljhandel, eksport og utrustning for fiske og fangst. Killengren eide flere fiskevær på kysten, og fra begynnelsen av 1900-tallet omfattet virksomheten også Ramfjordnes oljefabrikk og Tromsø Reperbane.

Fra 1893 var Killengren innvalgt i Tromsø kommunestyre i 30 år for partiet Venstre. Han var ordfører i 1897, og 1. vararepresentant til Stortinget i 1898-1900. Han var også nederlandsk visekonsul fra 1903, og hadde en rekke andre offentlige og private verv.

## Fotnoter


## Referanser
Evocation II: Pantheon

***Evocation II: Pantheon*** er det syvende studioalbumet til det sveitsiske folk metal bandet Eluveitie. Albumet ble utgitt 8. august 2017 gjennom plateselskapet Nuclear Blast. Det var det første albumet som inkluderte Matteo Sisti, Michalina Malisz, Alain Ackermann, Jonas Wolf og Fabienne Erni som medlemmer av bandet.

Albumet er et akustisk album og en fortsettelse av Evocation I: The Arcane Dominion.

## Sporliste
Alle tekstene er skrevet av Chrigel Glanzmann.

## Besetning
### Eluveitie
* Chrigel Glanzmann – vokal, mandolin, fløyter
* Fabienne Erni – vokal, keltisk harpe
* Matteo Sisti – sekkepipe, uilleann pipes, fløyter, bodhrán
* Michalina Malisz – dreielire
* Nicole Ansperger – fiolin, vokal på spor 4
* Kay Brem – bassgitar
* Jonas Wolf – akustisk gitar, resonatorgitar
* Rafael Salzmann – akustisk gitar
* Alain Ackermann – trommer

### Gjester
* Oliver S. Tyr – nøkkelharpe, irsk bouzouki på spor 2 og 8
* Brendan Wade – uilleann pipes på spor 7 & 12
* Netta Skog – trekkspill på spor 6

Kor på spor 1 og 9 av Chrigel Glanzmann, Jonas Wolf, Kay Brem og Fabienne Erni

Språklig rådgivning av Edward Hatfield

## Referanser


## Eksterne lenker
*
Kelly Doualla

**Kelly Ann Maevane Doualla Edimo** (født 2009) er en italiensk friidrettsutøver fra Pavia, som hovedsakelig konkurrerer i sprintløp. Hun vant 100 meter under Sommer-EYOF 2025 (European Youth Olympic Festival).

## Idrettskarriere
I februar 2024, kun 14 år gammel, løp Doualla 60 meter innendørs på 7,27 sekunder. Dette var bestenotering i verden («verdensrekord») for U15-urøvere. I april 2024 løp hun 80 meter på 9,39 sekunder, som var ny italiensk U16-rekord. I mai løp hun 100 meter på 11,52 sekunder.

Den 18. januar 2025 løp hun 60 meter innendørs på 7,23 sekunder, som var ny europeisk U18 bestenotering («europarekord»). Nederlandske N'Ketia Seedo hadde den forrige rekorden, som var på 7,24 sekunder. Tiden hennes plasserte henne også på fjerdeplass i Italia noen sinne, inkludert seniornivå. Den 8. februar 2025 senket hun sin personlige rekord på 60 meter innendørs ytterligere, til 7,19 sekunder. Presidenten i det italienske friidrettsforbundet uttalte etter dette at han ikke presser på at hun skal konkurrere på høyeste internasjonale nivå enda, på grunn av hennes lave alder.

Hun deltok i Sommer-EYOF 2025, og vant der 100 meter med ny europeisk U18 bestenotering på 11,21 sekunder. 

## Referanser


## Eksterne lenker
* 
*  Profil hos Sommer-EYOF 2025
Agata no Inukai no Michiyo

**Agatainukai (no) Michiyo** (県犬養 三千代, født i 655?, død 4. februar 733), eller **Tachibana no Michiyo** (橘 三千代), var en hoffdame og dikterinne fra tidlig i Nara-perioden og mor til keiserinne Kōmyō. Hun tjenestegjorde ved keiser Temmus og keiser Shomus domstoler.
## Liv og virke
### Bakgrunn
I 679, rundt 15 år gammel, ble Michiyo en myōbu. I november 708 fikk klanen hennes æresetternavnet «Tachibana Sukune» av keiserinne Genmei. 

I 721 ble hun buddhistisk nonne for en kort periode for å be for keiserinne Genmeis helse.
### Gift med prins Minu
Hennes første ektemann var en keiserlig prins, prins Minu, en etterkommer av keiser Bidatsu.  De fikk tre barn – prins Katsuragi (senere Tachibana no Moroe), prins Sai (senere Tachibana no Sai) og prinsesse Moro.
### Gift med prins Fujiwara no Fuhito
Kort tid etter prins Minus død giftet hun seg med Fujiwara no Fuhito, hvis hovedhustru var død. De fikk en datter som het Kōmyōshi, som var Fuhitos tredje datter. Mange av Michiyos etterkommere giftet seg også med Fuhitos etterkommere. Det er ukjent om Fuhitos fjerde datter, Tahino, hovedhustruen til Tachibana no Moroe, også var datter av Fru Tachibana. Datteren deres giftet seg senere med keiser Shomu og ble keiserinne Komyo.
### Enke
Etter Fuhitos død fortsatte hun å ha innflytelse i hoffet. Før fødselen av sitt første barn var hun blitt amme til den senere keiser Monmu, og var høyt betrodd av sin mor, keiserinne Genmei, og farmor, keiserinne Jitō. Ved å utnytte sin innflytelse gjorde hun senere Fuhitos første datter Miyako, med Kamonohime, til en gemalinne av keiser Monmu. 

Da Miyako og keiser Monmus barn, keiser Shōmu, var vokst opp, tok han sin yngre halvtante Fujiwara no Kōmyōshi som keiserinne; sammen fikk de en datter, keiserinne Kōken, og en sønn, prins Motoi. Hans andre gemalinner var alle etterkommere av Michiyo og/eller Fuhito. Ved å bruke denne typen overdreven innavlsmetode hadde Michiyo og Fuhito sikret at genene deres var forankret i det japanske keiserhus.
### Dikterinne
Hun var også en kjent poet, og ett av diktene hennes er medtatt i *[[Man'yoshu]]*, en storstilt japansk antologi av waka-dikt fullført i 760. Det er den fremste antologien innen tidlig japansk litteratur og det første verket skrevet på japansk med kinesiske tegn, kanji, brukt kun fonetisk, såkalt manyogana. Ōtomo no Yakamochi og Kakinomoto no Hitomaro, som bidro med det siste waka-diktet året før, er også kreditert for å ha redigert og satt sammen hoveddelen av verket. Dette omfatter 20 bind med dikt fra tre århundrer av 561 poeter, hvorav 70 er kvinner.

## Referanser
Are Stuwitz Berg

**Are Stuwitz Berg** (1972–2025) var en norsk lege som var avdelingsdirektør for smittevern og vaksine ved Folkehelseinstituttet (FHI).

Berg var cand.med. fra Universitetet i Oslo i år 2000 og tok doktorgraden ph.d. samme sted i 2018. Han gjennomførte turnustjeneste ved Lillehammer sykehus og i Nordre Land kommune. Han var spesialist i barnesykdommer og var barnelege på Akershus universitetssykehus, ved Haydom sykehuset i Tanzania 2008-2009 og på Oslo legevakt. I 2017 ble han ansatt som overlege ved FHI og ble direktør for avdeling for smittevern og vaksine ved Folkehelseinstituttet i 2024.

Under koronapandemien hadde han en sentral rolle ved FHI hvor han ledet den praktiske gjennomføringen av kronavaksinasjonsprogrammet på landsbasis.

## Referanser
Ragnhild Langmyr

**Ragnhild Langmyr** (1907–2008) var en norsk maler og grafiker. Hennes arbeider var utstilt på Høstutstillingen i mange år fra 1930 til 1981, og hun deltok i en rekke utstillinger i inn- og utland.

Hun var født og oppvokst i Horten, som datter av maleren Fredrik Langmyr og Josefine Marie Eriksen. I 20-årsalderen flyttet hun fra Øvre Keisemark i Horten til Oslo. Hun giftet seg med maleren Gert Jynge i 1935. 

I 1990 ble en bronsjebyste av Langmyr utstilt i Kihlegalleriet i Horten. Bysten ble laget av skulptør Marit Wiklund som begrunnet valget av motiv til avisa Gjengangeren: «Jeg valgte å skulpturere Ragnhild fordi hun er en spennende dame som interesserer meg. Som modell har hun en veldig utstråling. Dessuten beundrer jeg henne som malerinne.»

## Kunsterisk virke
Langmyr studerte ved Statens håndverks- og kunstindustriskole under Eivind Nielsen og Olaf Willums, og deretter ved Statens Kunstakademi fra 1926 til 1928 under Halfdan Strøm, og fra 1930 til 1931 under Axel Revold. I 1937 dro hun på studiereise til Nederland, Belgia og Paris. 

Hennes arbeider var synlig påvirket av Paul Cézanne. Hun malte ofte i en lys fargepalett, mest med olje og gouache. Hun malte hovedsakelig menneskefigurer og abstrakte geometriske former. En anmelder i Friheten skrev: «Det er maleri i Ragnhild Langmyrs tegninger og tegning i hennes malerier». Selv om hun var mest kjent som maler, inkluderer hennes arbeider også kulltegninger og tresnitt.

Hun debuterte på Høstutstillingen i 1930 med tresnittet *Frivakt*. Hun var deretter representert i 1932 og 1933, hvert år fra 1935 til 1940, hvert år fra 1955 til 1960, i 1963, 1964 og hvert år fra 1966 til 1970; og sist i 1974 og 1981. Andre utstillinger inkluderer Nasjonalgalleriet i 1940, Stockholm i 1951, Gøteborg i 1957, Australia i 1968, København i 1969 og Kunstnernes Hus i 1973. Langmyrs første separatutstilling var i Permanenten i 1962, og hennes siste separatutstilling var i regi av Oslo Kunstforening i 1992. Institusjoner som kjøpte verkene hennes inkluderer Nasjonalgalleriet, Statens Museum for Kunst, Nordenfjeldske Kunstindustrimuseum, Oslo kommune, Nasjonal vandreutstilling og Norsk Kulturråd.

Langmyr var mottaker av Statens kunstnerstipend i 1940 og 1960, A.C. Houens legat i 1949, og stipend fra Unge Kunstneres Samfund. 

Hun døde 100 år gammel, i januar 2008 i Oslo.

## Referanser
17. etappe av Tour de France 2025

**17. etappe av [[Tour de France 2025]]** startet i Bollène og avsluttet i Valence 23. juli 2025.

Jonathan Milan vant etappen.
## Etapperesultater

## Sammenlagt etter etappen

## Referanser


## Eksterne lenker
*
Olav Unhammer

**Olav Unhammer** (1915–2004) var en norsk offiser og flymekaniker. Han tjenestegjorde i eksil under andre verdenskrig og spilte en sentral rolle i etableringen av Luftforsvarets skolesenter (LTS) på Kjevik, hvor han arbeidet frem til pensjonering som oberst i 1979.

## Bakgrunn
Unhammer tok ingeniørutdanning i Sverige og begynte i 1937 på Teknisk befalsskole ved Kjeller. Ved krigsutbruddet i 1940 arbeidet han som troppsmekaniker ved Speidervingen på Kjeller flyplass.

## Flukt og tjeneste i eksil
Etter det tyske angrepet på Norge i april 1940 ble Unhammer sammen med andre fra Hærens flyvåpen evakuert om bord på MS Batory, som ankom Glasgow 23. mai 1940. 
Etter opphold i Storbritannia ble han sendt videre til Montreal i Canada med lasteskipet DS Iris i konvoi OB.187, som ankom 3. august 1940. Han sluttet seg deretter til den norske treningsleiren Little Norway i Toronto og ble tilknyttet Flytroppen fra 15. oktober 1940.

## Militær tjeneste under andre verdenskrig
* Jul–des 1941: Ansvarlig flymekaniker, 331 skvadron A-Flight
* 1941: Mekanisk flyvedlikehold, 132 (Norwegian) Wing
* 27. juli 1942: Sjefsmekaniker, 331 skvadron
* 22. august 1942 og 31. mars 1943: Teknisk sjef, 331 skvadron
* 1. november 1943: Teknisk sjef for B-laget, 132 (N) Wing

Han tjenestegjorde i Canada, Storbritannia og ved de norske jagerstyrkene i eksil, og ble utnevnt til kaptein i 1945.

## Utmerkelser

Olav Unhammer ble tildelt:
* Haakon VIIs Frihetskors
* Haakon VIIs 70-årsmedalje
* Mentioned in Despatches

## Luftforsvarets Tekniske Skolesenter (LTS) Kjevik
Etter krigen fikk Unhammer i oppdrag å etablere teknisk utdanning for Luftforsvaret. I 1946 anbefalte han flytting av utdanningen fra Kjeller til Kjevik, hvor eksisterende infrastruktur fra krigstiden kunne tas i bruk. Skolen utviklet seg raskt til en sentral institusjon i Forsvaret, og har utdannet over  personer. Unhammer ledet skolen fram til han gikk av som oberst i 1979.

## Lokalt engasjement
Etter krigen bosatte Unhammer seg i Tveit hvor han fikk en fremtredende posisjon i lokalsamfunnet. Han var aktiv i lokalpolitikken og satt som kommunestyremedlem i flere år. I tillegg til sitt militære arbeid la han stor vekt på å fremme sivilt samarbeid, og han ble kjent som en viktig brobygger mellom Luftforsvaret og befolkningen i Tveit.

Unhammer sørget for at fasiliteter ved Kjevik – som skolens gymnastikksal – ble åpnet for lokal bruk, og han engasjerte seg i det lokale idretts- og kulturlivet. Under hans ledelse ble Kjevik integrert i feiringen av 17. mai med fellesarrangementer som styrket fellesskapsfølelsen. Han arbeidet også aktivt for at militære og sivile skulle omgås med gjensidig respekt og forståelse, og ble sett på som en samlende figur i en periode med sterk militær tilstedeværelse.
## Ettermæle
Tveit Historielag beskrev ham i 2004 som en brobygger og samfunnsstøtte, og takket ham for hans livsverk i lokalhistorien.

## Referanser




## Eksterne lenker
* Tveit Historielag årsskrift 2004 hos Nasjonalbiblioteket
Origins

***Origins*** er det sjette studioalbumet til det sveitsiske folk metal bandet Eluveitie. Albumet ble utgitt 1. august 2014 gjennom plateselskapet Nuclear Blast. Det var det siste albumet som inkluderte bandmedlemmene Anna Murphy, Ivo Henzi, Merlin Sutter og Patrick "Päde" Kistler.

## Sporliste
Alle tekstene er skrevet av Chrigel Glanzmann.

## Besetning
### Eluveitie
* Chrigel Glanzmann – vokal, harpe, fløyter, uilleann pipes, mandolin, bodhrán
* Ivo Henzi – gitar
* Merlin Sutter – tommer
* Anna Murphy – dreielire, vokal
* Kay Brem – bassgitar
* Patrick "Päde" Kistler – blikkfløyte og tenorfløyter, sekkepipe
* Rafael Salzmann – gitar
* Nicole Ansperger – fiolin, cello
                                                                             
### Gjester
* Alexander Morton – mannlig fortellerstemme på spor 1, 5, 9 og 16
* Karen Bartke – kvinnelig fortellerstemme på spor 6
* Emily Clays – barne fortellerstemme på spor 1, 2 og 14
* Maria Körndorfer – fiolin
* Christian Krebs – cello
* Fredy Schnyder – dulcimer på spor 5
* Christine Lauterburg – jodling på spor 4
* Konan Mevel – Binioù, pybgorn, fløyter på spor 4
* Fabian Hey – gallisk rebel kor på spor 13
* Michael Müller – gallisk rebel kor på spor 13
* Samuel Stamm – gallisk rebel kor på spor 13
* David Horstmann – gallisk rebel kor på spor 13
* Severin Caluori – gallisk rebel kor på spor 13
* Sileno Püntener – gallisk rebel kor på spor 13
* Fabian Agner – gallisk rebel kor på spor 13
* Marc Betschart – gallisk rebel kor på spor 13
* Farhad Ahmadi – gallisk rebel kor på spor 13
* Raphael Knuser – gallisk rebel kor på spor 13
* Kinderchor des Konservatoriums – barnekor på spor 7
* Christoph Bachmann – korleder for barnekor på spor 7

## Referanser


## Eksterne lenker
*
Baltisk lagmesterskap i friidrett 2024

**[[Baltisk lagmesterskap i friidrett]] 2024** var et internasjonalt mesterskap i friidrett for utøvere fra Baltikum. Mesterskapet ble arrangert i Valmiera i Latvia 6. og 7. juli 2024.

Hvert land kunne stille med to deltakere per øvelse.

## Medaljetabell

## Resultater
### Menn

### Kvinner

## Miks

## Referanser


## Kilder
* Resultater dag 1
* Resultater dag 2
Tilbakedatering

**Tilbakedatering**, også kalt **antedatering**, er når et dokument blir signert med et tidsstempel som har tidligere (eldre) dato og/eller tid enn da dokumentet faktisk blir signert. Det motsatte er fremdatering, altså at det skrives en senere dato/tid enn det som faktisk er mens tidspunktet skrives. Tilbakedatering og fremdatering er i mange sammenhenger uønsket og kan utgjøre dokumentforfalskning, men kan også ha legitime formål.

## Eksempler
Tilbakedatering ansees i mange tilfeller i beste fall som tvilsomt. Dokumenter kan for eksempel bli tilbakedatert som en del av skattesvindel dersom skattesatsen for en bestemt transaksjon nettopp har økt. Ved å tilbakedatere dokumentet betaler man da den gamle satsen. Hvis et krav er fremsettes etter at en forsikringspolise har utløpt kan tilbakedatering gi inntrykk av at kravet oppsto mens forsikringen fortsatt var i kraft.

I noen tilfeller er tilbakedatering irrelevant, for eksempel dersom det er mottakstidspunktet som er avgjørende, snarere enn avsendelsestidspunktet.

## Se også
* Blokkjede, distribuert database for bokføring av digitale transaksjoner
* Løpenummer, en fortløpende følge av tall, for eksempel brukt til sortering 
* Tidsstempel, informasjon som daterer når en bestemt hendelse skjedde
* Tilbakevirkende kraft, at nye vedtak også gjelder for forhold som går bakover i tid

## Referanser
George Frederik von Krogh (1843–1901)

**George Frederik von Krogh** (1843–1901) var en norsk marineoffiser. Hans far var kontreadmiral Frederik Ferdinand von Krogh, og farfar var oberst Georg Frederik von Krogh. Selv var han 7. generasjon med høyere offiserer, og han oppnådde graden viseadmiral. Fra 1896 til 1901 hadde han stillingen som kommanderende admiral, fra 1899 også sjef for marinekommandoen og sjef for marinestyrelsen.

Von Krogh ble utnevnt til kommandør med stjerne av St. Olavs Orden.

## Referanser
Helvetios

***Helvetios*** er det femte studioalbumet til det sveitsiske folk metal bandet Eluveitie. Albumet ble utgitt 10. februar 2012 gjennom plateselskapet Nuclear Blast. Albumet ble spilt inn i New Sound Studio i Pfäffikon, en kommune i kantonen Schwyz i Sveits, med produsent Tommy Vetterli. Det var det siste albumet som inkluderte fiolinisten Meri Tadić og gitaristen Simeon Koch.

## Bakgrunn
Albumet var bandets første konseptalbum og fokuserer på gallerkrigen, sett fra de gamle helveternes perspektiv.

Albumet inneholder melodisk death metal kombinert med keltiske folkemusikkinstrumenter som fele, dreielire, fløyter, piper, sekkepiper, mandola, bodhrán og hakkebrett. Bandmedlem Anna Murphy har vært mer involvert i låtskrivingen og har fått flere vokalpartier enn på tidligere utgivelser.

## Sporliste
Alle tekstene er skrevet av Chrigel Glanzmann bortsett fra «Home» som er skrevet sammen med Anna Murphy.

## Referanser


## Eksterne lenker
*
Fremdatering

**Fremdatering**, også kalt **etterdatering** eller **postdatering**, er signering av et dokument med et tidsstempel med senere (nyere eller fremtidig) dato og tid enn tidspunktet da dokumentet faktisk ble signert. Det motsatte er tilbakedatering, altså at det skrives en tidligere dato/tid enn det som faktisk er mens tidspunktet skrives. Tilbakedatering og fremdatering er i mange tilfeller uønsket, og kan utgjøre dokumentforfalskning, men kan også ha legitime formål.

## Eksempler
Skattemyndigheter fremdaterer ofte dokumenter som refusjoner, fordi den endelige betalingen skjer etter sending, men før datoen på brevet.

Fremdatering kan også gjøres i skattesvindel dersom skattesatsen for en bestemt transaksjon nettopp har blitt senket. Ved å fremdatere dokumentet betaler vedkommende den nye satsen.

I forsikringssvindel kan fremdatering gjøres for å gi inntrykk i en skaderapport om at en skade har oppstått senere. Dermed gis det inntrykk av at forsikringen allerede var i kraft da skaden oppsto.

## Se også
* Blokkjede, distribuert database for bokføring av digitale transaksjoner
* Løpenummer, en fortløpende følge av tall, for eksempel brukt til sortering 
* Tidsstempel, informasjon om tidspunktet en hendelse skjedde
* Temporal database, database som lagrer data knyttet til ulike tidsinstanser

## Referanser
Everything Remains (As It Never Was)

***Everything Remains (As It Never Was)*** er det fjerde studioalbumet av folk metal bandet Eluveitie. Albumet ble utgitt 19, februar 2010 gjennom plateselskapet Nuclear Blast. Albumet ble produsert av Colin Richardson.

## Bakgrunn
Bandet ga ut en singel, «Thousandfold», i forbindelse med albumet og det fikk over 14 millioner visninger på YouTube. 

I motsetning til Eluveities forrige utgivelse *Evocation I: The Arcane Dominion*, som hovedsakelig var et folk rock-/akustisk folk-album, vender *Everything Remains (As It Never Was)* tilbake til bandets røtter og er et rendyrket folk metal-album.

## Sporliste
Alle tekstene er skrevet av Chrigel Glanzmann.

## Besetning

### Eluveitie
* Chrigel Glanzmann – vokal, akustisk gitar, mandolin, uilleann pipes, bodhràn, blikkfløyte og tenorfløyter, gaita
* Anna Murphy – dreielire, fløyte, vokal
* Meri Tadić – fiolin, vokal
* Päde Kistler – sekkepipe,  blikkfløyte og tenorfløyter.
* Kay Brem – bassgitar
* Merlin Sutter – trommer
* Sime Koch – gitar
* Ivo Henzi – gitar

### Gjester
* Torbjörn "Thebon" Schei – tilleggs vokal på "(Do)minion"
* Brendan Wade – uilleann pipes på "Otherworld", "Setlon" og "The Liminal Passage"
* Dannii Young – fortellerstemme på "Otherworld" og "The Liminal Passage"

## Referanser


## Eksterne lenker
*
Olav Nilsson

**Olav Nilsson** (–1455) var en norsk ridder og riksråd. 

Han tjente kongemakten som ombudsmann på Island, kaperskipper i Østersjøen og høvedsmann i Bergen. Som riksråd støttet han først Karl Knutsson, men gikk senere over til Christian I og bidro til unionsavtalen med Danmark.

Han er særlig kjent for sin kamp mot hanseatenes makt i Norge, noe som brakte ham i konflikt med både tyskerne og kongen. I 1455 ble han, sammen med flere av sine nærmeste, slått ihjel av hanseatiske kjøpmenn i Munkeliv klosterkirke.

Olav Nilsson var gift med den skånskættede adelsdamen Elise Eskildsdatter.

## Referanser
Tilbakevirkende kraft

**Tilbakevirkende lovgivning** er lovverk som endrer de juridiske konsekvensene eller statusen til handlinger som ble begått, eller forhold som eksisterte, før lovens ikrafttredelse. I strafferetten kan den kriminalisere handlinger som var lovlige da de ble begått. Den kan også forverre en forbrytelse ved å bringe den inn i en strengere kategori enn den var i da den ble begått, eller den kan endre straffen for en forbrytelse ved for eksempel å legge til nye straffer eller forlenge straffer. Foreldelsesfrister kan forlenges, eller bevisreglene kan endres for å gjøre domfellelse for en forbrytelse mer sannsynlig enn den ville ha vært da handlingen ble begått.

Motsatt kan en annen form for for tilbakevirkende lov kalt en amnestilov avkriminalisere visse handlinger. Alternativt, i stedet for å omdefinere de relevante handlingene som ikke-straffbare, kan den ganske enkelt forby straffeforfølgelse, eller det kan vedtas at det ikke skal være noen straff, men at den underliggende domfellelsen teknisk sett skal være uendret. En benådning har en lignende effekt, bortsett fra at den bare gjelder i enkelttilfeller i stedet for en gruppe tilfeller. Andre juridiske endringer kan lette mulige straffer med tilbakevirkende kraft, for eksempel ved å erstatte dødsdommer med livsvarig fengsel. Slike juridiske endringer er også kjent under det latinske begrepet ***in mitius***.

Tilbakevirkende kriminalisering er forbudt i henhold til artikkel 7 i Den europeiske menneskerettskonvensjonen, artikkel 15(1) i Den internasjonale konvensjonen om sivile og politiske rettigheter, og artikkel 9 i Den amerikanske menneskerettskonvensjonen. Mens amerikanske jurisdiksjoner ofte forbyr tilbakevirkende lover anvender europeiske land ofte prinsippet om ***lex mitior*** («den mildere loven»), som medfører at hvis loven er endret etter at et lovbrudd ble begått så er det den versjonen av loven som er mest fordelaktig for den tiltalte som gjelder. Dette betyr at tilbakevirende lover i europeiske jurisdiksjoner gjelder i den grad de er den mildere loven.

Det skilles mellom *uegentlig tilbakevirkning* og *egentlig tilbakevirkning* med tanke på inngrep nyere lovgivning gjør i allerede fastsatte rettsstillinger. Et eksempel er endringer i trygdelovgivning som påvirker utbetalingene til mennesker som før endringen hadde krav på visse beløp, eller endring i skattereglene som får innvirkning på eldre transaksjoner.

## Se også
* Norges Grunnlov § 97, bestemmer at ingen lover kan vedtas med tilbakevirkning
* Tilbakedatering og fremdatering, signering av et dokument med et tidsstempel (noen ganger legitimt) som representerer et tidspunkt enten fremover eller bakover i tid

## Referanser